
Sovint molt pares es pregunten quina és la millor edat per introduir l’aprenentatge d’una 
segona llengua als seus fills. Se senten indecisos i presenten dubtes sobre qüestions 
com: Li crearé confusió? Bloquejaré l’aprenentatge de la seva pròpia llengua? Es farà 
un embolic? Li estaré posant massa pressió a sobre? Potser és massa petit per fer 
tantes coses? 

La resposta a totes aquestes preguntes és una de sola: El millor moment per 
ensenyar una segona llengua al teu fill és el mateix moment en qué ell/ella està 
adquirint la seva primera llengua. 

Molts psicòlegs, neuròlegs, pedagogs, pediàtres i experts en la matèria ja porten anys 
fent investigació sobre aquest tema i se sap que les etapes d’aprenentatge dels nens 
estan força definides i lligades al seu desenvolupament evolutiu físic i mental. 

Els tres primers anys de vida presenten un desenvolupament mental extraordinari i 
representen l’etapa més important per a l’aprenentatge de les llengües. L’adquisició 
dels diferents sons de la llengua es produeix entre els 12-18 mesos, tot i que, abans 
d’aquesta etapa, ja hi ha una etapa vital entre els 6 i els 8 mesos, en què el cervell dels 
nadons està fent estadístiques constants, classificant i descartant els sons que més o 
que menys es reprodueixen en la llengua/gües que els envolten. Segons la classificació 
que facin, el seu cervell anirà enviant missatges als diferents òrgans del tracte vocal i 
es prepararan per emetre’ls en un futur no gaire llunyà. 

Molts pares no són conscients de l’enorme importància que té qualsevol cosa que 
puguin dir als seus fills, no saben que és essencial que dediquin el màxim temps 
possible a descriure tot allò què fan, allò que els envolta o a anomenar tot allò que cau 
a les seves mans quan estan amb els seus fills. Molts pensen que, si el nen no parla o 
no contesta, és que no s’està assabentant de res. Però estan molt allunyats de la 
realitat. Els nadons entre els 12 i els 18 mesos estan adquirint la destresa de la 
comprensió oral (allò que en anglès es refereix com a “listening skills”), pas previ 
indiscutible a la producció de sons, paraules i llenguatge. 




En aquesta primera etapa, els infants solen repetir només els finals de les paraules o 
pronunciar-ne només les vocals, ja que la seva memòria immediata encara és curta i 
solen retenir amb més facilitat les corbes melòdiques de les vocals. 

Una segona etapa lingüística ben diferenciada és aquella que transcorre entre els 2 
anys i els 2,5 anys. Ara l’infant ja comença a ser capaç de combinar paraules i expresar 
de manera més autònoma els seus desitjós, inquietuds o allò que no li agrada. 

Entre els 2,5 i els 3 anys entren en l’etapa de les primeres frases simples i entre els 3 i 
4 anys, ja seran capaços de construir frases simples ben construïdes i s’iniciaran amb 
les frases complexes. 

Més avançats o més lents en aquesta escala evolutiva del llenguatge, el que està clar 
és que entre els 1 i 3 anys és l’etapa de màxim potencial per adquirir qualsevol llengua 
de manera natural i per preparar el tracte vocal per emetre qualsevol so; sons que, si 
no han sentit durant aquesta etapa, ja potser mai més seran capaços de produïr. 

A partir dels tres anys, aquesta predisposició natural i potencial innat per a 
l’aprenentatge de les llengües començarà a decaure poc a poc i encara serà molt fort 
fins ben entrats els 5 o 6 anys però, a partir d’aleshores, començarà a entrar 
ràpidament en decadència per deixar pas a una nova etapa a la qual el cervell del nen 
dedicarà gran part del seu potencial: l’etapa de la lecto-escriptura. Entre els 6 i els 7 
anys, el cervell del nen sol haver adquirit l’estat evolutiu i maduratiu necessari per 
endinar-se en aquesta última etapa del llengüatge. 

El món bilingüe 

Segons Erika Levy, doctora en Patologies de la Llengua i catedràtica a Colúmbia 
University de Nova York, "els nens a aquesta edat estan desenvolupant les destreses 
lingüístiques molt ràpidament i absorbeixen tot allò que senten. Poden aprendre i 
entendre paraules noves en dues llengües diferents a una velocitat impressionant.” 

Fins ara, s’havia animat als pares a introduir una segona llengua als seus fills de moltes 
maneres diferents mirant que no suposés cap impediment ni càrrega. Un dels primers 
suggeriments sempre ha estat que posin videos, dibuixos, cançons i que practiquin tot 
tipus de jocs amb els seus fills en anglès, francès, alemany o qualsevol altra llengua 
que se’ls vulgui ajudar a adquirir. Però investigacions i experiments recents en teories 
sobre l’adquisició del llenguatge encara van més enllà. Basant-nos en els experiments 
de la Patricia Kuhl, doctorada en Ciències de la Parla i Psicologia, podem ja afirmar 
força rotundament que l’adquisició de la llengua requereix la presència i intervenció 




d’una persona humana per tal que el nen realment obtingui un aprenentatge 
mitjanament significatiu. 

És a dir, no n’hi ha prou amb què el nen estigui exposat a imatges/dibuixos davant 
d’una pantalla en un altre idioma o que li posem cançons angleses divertides cada dia. 
Òbviament, no es pot negar que aquestes activitats ajuden i exposen al nens a tot tipus 
de sons que podrà emetre en un futur però, malgrat tot, si volem que després aquests 
sons i paraules s’utilitzin amb certa coherència i, sobretot, que siguin útils per expressar 
allò que volen, descriure la realitat que els envolta o comunicar-se, una persona i 
només una persona, pot fer-ho possible. 

Per tant, als pares/tutors no només se’ls ha d’animar a que posin els dibuixos i cançons 
en altres llengües, sinò que vagin un pas més enllà: que actuïn les cançons i que 
seguin a veure els dibuixos amb els seus fills i comentin conjuntament allò que apareix 
a la pantalla, per tal que els petits aprenents puguin anar relacionant els 
sons/paraules/frases amb el seu referent pertinent, igual que fan amb la seva pròpia 
llengua. Per ajudar-los amb la seva llengua materna, els pares no només posen 
cançons i dibuixos en català als seus fills, sinò que els fills aprenen la llengua, en el 
80% dels casos, quan se’ls va assenyalant allò que es diu, quan se’ls posa un exemple, 
quan els pares seuen amb ells a mirar i explicar contes mentre van assenyalant les 
imatges, quan se’ls ensenya una cosa a cada mà i se’ls pregunta “Què prefereixes: pa 

0 galeta?’’. 

1 per què endinsar els nostres fills en el mòn del bilingüisme? Es preguntaran molts. 
Doncs, perquè vivim en un mòn cada cop més global i multicultural i, saber més d’una 
llengua, no només els obrirà un món d’oportunitats, sinó que també els permetrà 
aprendre i respectar noves cultures. Nombrosos estudis de recerca han demostrat que 
els nens/persones bilingües tendeixen a ser pensadors més creatius que aquells que 
parlen una sola llengua i que el seu cervell sol funcionar amb més precisió i durant més 
temps quan envelleixen. 




